section_heading: Život
paragraph_text: Doktorirao je u Budimu 1778. godine. Profesor je filozofije i matematike u franjevačkom samostanu u Pešti te profesor fizike na Akademiji odnosno Sveučilištu u Lavovu i prvi dekan tamošnjeg Filozofskog fakulteta. Akademske godine 1779–1780. odlukom provincijala Josipa Jakošića, 31. kolovoza 1780. godine, premješten je s cijelom svojom klasom na filozofsko učilište u Brodu na Savi gdje predaje akademske godine 1780-1781.[http://www.ifzg.hr/brojevipriloga/67-68/10%20Martinovic.pdf Boškovićevci na hrvatskim filozofskim učilištima od 1770. do 1834.] Ivica Martinović, Institut za filozofiju, Zagreb, 2008. Preuzeto 3. svibnja 2011. U Osijeku 1781. godine tiska svoje djelo Systema universae philosophiae.